Ναπολέων Κεφαλόπουλος

Ο Ναπολέων Κεφαλόπουλος είναι Έλληνας προπονητής στίβου με εξειδίκευση στους δρόμους αντοχής εκτός σταδίου π.χ. βάδην, μαραθώνιος. Από το 2019 είναι προπονητής της πρωταθλήτριας Ευρώπης του 2022 στα 20 χλμ. και στα 35 χλμ. βάδην, Αντιγόνης Ντρισμπιώτη.https://www.segas.gr/coaches/napoleon-kefalopoylos/https://www.kathimerini.gr/athletics/562006966/antigoni-ntrismpioti-ta-dakrya-charas-kata-tin-aponomi-toy-deyteroy-chrysoy-metallioy-kai-oi-protes-diloseis-tis-vinteo/

Κατάγεται από το Άστρος Κυνουρίας και ζει στα Πετράλωνα. Υπήρξε αθλητής δρόμων αντοχής και πρωταθλητής στο βάδην με πανελλήνια ρεκόρ στην κατοχή του, αλλά οι συχνοί τραυματισμοί τον έστρεψαν νωρίς στην προπονητική και τα πρώτα βήματα τα έκανε το 1991 σε ηλικία 24 ετών. Το 1995 έλαβε πτυχίο ΤΕΦΑΑ και μέχρι σήμερα έχει συνεχή παρουσία στο χώρο του στίβου με διεθνείς διακρίσεις των αθλητών του.https://www.sport24.gr/stivos/to-sport24-sto-tokio-napoleon-kefalopoylos-min-perimenete-toys-thesmoys-kante-o-ti-prepei-monoi-sas.9318604.amp.html

Το 2025 εξελέγη πρόεδρος στην Πανελλήνια ένωση προπονητών στίβου αλλα και το 2026 εξελέγη τομεάρχης του βάδην στον ΣΕΓΑΣ.

Στην καριέρα του έχει προπονήσει διακεκριμένους Έλληνες αθλητές του βάδην όπως οι Ντρισμπιώτη, Παπαγιάννη, Τσουμελέκα, Ξυνού, Φιλτισάκου, Παπαδοπούλου και Αλ. Παπαμιχαήλ, αλλά και διακεκριμένους μαραθωνοδρόμους όπως τον Γιώργο Μάλλιαρη, τον Γιώργο Καραγιάννη, το Νικήτα Μαρκάκη κ.α

Μεγαλύτερες διακρίσεις των αθλητών του, πέραν των διεθνών διακρίσεων της Αντ. Ντρισμπιώτηhttps://www.ethnos.gr/sports/article/220462/antigonhntrismpiothhxryshtoybadhndakryseaposygkinhshekplhroshkarierasxarakthrizeithnikhths με τα 3 χρυσά μετάλλα στα Ευρωπαϊκά πρωταθλήματα βάδην και στίβου του 2021 και στίβου του 2022, είναι τα 2 ασημένια μετάλλια με την Εθνική Ομάδα γυναικών στο Παγκόσμιο Πρωτάθλημα βάδην ομάδων του 2022 και στο Ευρωπαϊκό Πρωτάθλημα βάδην ομάδων του 2021.

Επίσης έχει οδηγήσει την Αντιγόνη Ντρισμπιώτη στην 4η θέση του Παγκοσμίου Πρωταθλήματος στίβου του 2022, στην 6η θέση του Παγκοσμίου Πρωταθλήματος βάδην του 2022 και στην 8η θέση των Ολυμπιακών Αγώνων του 2021. Την Αθηνά Παπαγιάννη στην 6η θέση του Παγκοσμίου Πρωταθλήματος στίβου του 2005, την Αθανασίας Τσουμελέκα στη 2η θέση του Ευρωπαϊκού Πρωταθλήματος Κ20 του 2001, την 15η θέση του Αλέξανδρου Παπαμιχαήλ στους Ολυμπιακούς Αγώνες του 2012 καθώς και την 8η θέση του Γιώργου Κριτούλη στο ευρωπαϊκό πρωτάθλημα κ23 2025.

 Παραπομπές 

Κεφαλοπουλος